text: = Rødvinssovs(Sauce Bordelaise) =
  Mørk sovs velegnet til de fleste retter med mørkt kød (okse eller and), men går også fint til kylling; Tænk bare på Coq au Vin.
  Kvaliteten er i høj grad afhænging af fonden eller boullionen der bliver brugt og det bedste resultat opnås med hjemmelavet fond. Pulverboullion kan ikke anbefales idet den ofte er tilsat forskellige krydderier som giver lidt for meget præg af "knorr-suppe". Feinsmeckere og snobber vil hævde at rødvinens kvalitet er af største vigtighed og at man bør tilberede sovsen med samme vin som man agter at drikke til måltidet. Sovsen har af samme grund på fransk taget navn efter baudelaise-vinen der anses for specielt velegnet til netop denne sovs. En billig vin kan dog sagtens bruges eller sågar en vin som har ligget lidt for længe og ikke længere er specielt velsmagende i sig selv. Den optimale vin til denne ret er kraftig og mørk, således at den kan smage igennem og sætte præg på sovsen.